Régine Cavagnoud je v svoji karieri nastopila na zimskih olimpijskih igrah v letih 1992 v Albertvillu, 1994 v Lillehammerju in 1998 v Naganu. Najboljšo uvrstitev je dosegla na igrah leta 1998, ko je osvojila sedmo mesto v smuku. Leta 2001 je v St. Antonu osvojila naslov svetovne prvakinje v superveleslalomu. V svetovnem pokalu je osvojila mali kristalni globus za superveleslalomski seštevek v &lt;a href="Svetovni%20pokal%20v%20alpskem%20smu%C4%8Danju%202001"&gt;sezoni 2000/01&lt;/a&gt; ter devet posamičnih zmag, od tega štiri v superveleslalomu, tri v smuku in dve v veleslalomu. Leta 2001 se je smrtno ponesrečila na treningu smuka v Pitztalu. Ob trčenju z nemškim trenerjem Markusom Anwanderjem je utrpela poškodbe možganov. S helikopterjem so jo prepeljali v bolnišnico v Innsbrucku, kjer je po dveh dneh podlegla poškodbam.